Ο **Αλέξανδρος**, σερβικά Александар (13 Αυγούστου 1924 - 12 Μαΐου 2016) από τον Οίκο των Καραγεώργιεβιτς ήταν πρίγκιπας της Γιουγκοσλαβίας.

Βιογραφία
---------

Ήταν ο πρωτότοκος γιος του Παύλου πρίγκιπα της Γιουγκοσλαβίας και της Όλγας, κόρης του Νικολάου πρίγκιπα της Ελλάδας. Ο πατέρας του ήταν αντιβασιλιάς της χώρας το διάστημα (1934-41) ως την ενηλικίωση του Πέτρου Β΄ της Γιουγκοσλαβίας. 

Γεννήθηκε στο *Λευκό μέγαρο* του προαστίου Ρίτσμοντ Παρκ του Λονδίνου. Η αδελφή της μητέρας του, η Μαρίνα ήταν σύζυγος του Γεωργίου δούκα του Κεντ, γιου του Γεωργίου Ε΄ της Βρετανίας. 

Το 1954 συμμετείχε στην κρουαζιέρα που έκανε ο Παύλος Α΄ της Ελλάδας και η σύζυγός του Φρειδερίκη με το σκάφος *Αγαμέμνων*. Εκεί γνώρισε τη Μαρία-Πία της Σαβοΐας· παντρεύτηκαν έξι μήνες μετά στο Κασκαί της Πορτογαλίας, όπου ζούσε εξόριστος ο πατέρας της Ουμβέρτος Β΄ της Ιταλίας. 

Θέλησε να καταταγεί στη Βρετανική Β. Αεροπορία (RAF) κατά τον Β΄ Παγκόσμιο Πόλεμο, αλλά οι πολιτικές συνεργασίες τού πατέρα του το απέτρεπαν. Τελικά μεσολάβησε ο Γεώργιος δούκας του Κεντ, σύζυγος της θείας του και τον δέχθηκαν. Μετά τον πόλεμο εργάστηκε ως πιλότος στη British Airways από το 1951 και συμμετείχε σε πολλούς αεροναυτικούς διαγωνισμούς. 

Ήταν ένα από τα 4 ιδρυτικά μέλη του Συμβουλίου για την Ενότητα της Σερβίας. Ήταν προστάτης του Κέντρου Έρευνας του Ορθού Μοναρχισμού. Το 2008 εξέδωσε ανακοίνωση, που καταδίκαζε την αυτονομία του Κοσσόβου. Κατά τα 90ά γενέθλιά του, το περιοδικό *Μεγαλειότητα* της Βρετανίας είχε αφιέρωμα σε αυτόν.

Το 2016 απεβίωσε στο Παρίσι σε ηλικία 92 ετών. Στην εξόδιο ακολουθία παρέστησαν μέλη της στρατιωτικής Αεροπορίας της Σερβίας· τάφηκε στο Οπλενάκ της Σερβίας, με τον πατέρα και τα αδέλφια του.

Οικογένεια
----------

Νυμφεύτηκε πρώτα το 1955 τη Μαρία-Πία της Σαβοΐας, κόρη του Ουμβέρτου Β΄ της Ιταλίας και είχε τέκνα:

* Δημήτριος γενν. 1958.
* Μιχαήλ γενν. 1958 (δίδυμος με τον Δημήτριο).
* Σέργιος-Βλαδιμίρ-Εμμανουήλ-Μαρία γενν. 1963.
* Ελένη-Όλγα-Λυδία-Ταμάρα γενν. 1963 (δίδυμη με τον Σέργιο), παντρεύτηκε τον Τιερρύ Γκωμπέρ και έχει τρία τέκνα.

Ο Αλέξανδρος και η Μαρία-Πία διαζεύχθηκαν το 1967 και ο Αλέξανδρος το 1973 έκανε δεύτερο γάμο με την Μπάρμπαρα πριγκίπισσα του Λήχτενσταϊν, εξαδέλφη του Ιωάννη-Αδάμ Β΄ πρίγκιπα του Λήχτενσταϊν και της συζύγου του. Είχαν τέκνο:

* Ντουσάν-Παύλος γενν. 1977.

Αναφορές σε Πηγές
-----------------

1. 1 2  Darryl Roger Lundy: (Αγγλικά) *The Peerage*. p11449.htm#i114488. Ανακτήθηκε στις 9  Οκτωβρίου 2017.
2. ↑  Leo van de Pas: (Αγγλικά) *Genealogics*. 2003. I00029797.
3. 1 2  «Fichier des personnes décédées». *Fichier des personnes décédées*. Ανακτήθηκε στις 28  Δεκεμβρίου 2022.
4. ↑  www.tanjug.rs/full-view.aspx?izb=245917.
5. ↑  www.b92.net/eng/news/society.php?yyyy=2016&mm=05&dd=12&nav\_id=97988.
6. ↑  p11449.htm#i114488. Ανακτήθηκε στις 7  Αυγούστου 2020.
7. 1 2 3  Darryl Roger Lundy: (Αγγλικά) *The Peerage*.
8. ↑  "Marriage of a Princess", *The Times* (14 February 1955), 6.
9. 1 2 3  «Prince Alexander of Yugoslavia, globe-trotting playboy prince – obituary». The Daily Telegraph. Ανακτήθηκε στις 13 Μαρτίου 2017.
10. ↑  Founders of the Serbian Unity Congress. serbianunity.net
11. ↑
12. ↑  Announcement of His Royal Highness Prince Aleksandar Pavlov Karageorgevich Αρχειοθετήθηκε 2016-03-05 στο Wayback Machine.. Czipm.org. Retrieved on 27 July 2015.
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Μαΐου 2016. Ανακτήθηκε στις 17 Νοεμβρίου 2017.